તમે કોઈ કલા કારીગરીથી ભરેલી ચીજવસ્તુ કે શિલ્પકૃતિ ખરીદો છો તેમાં તમારી સર્જનાત્મકતા સૌંદર્યપ્રેમ અને કલાપ્રેમ સંતોષાતા હોય છે; તો વળી ઘણી વખત આવી ‘ખરીદી કોઈક માહોલમાંથી થોડો છુટકારો પ્રાપ્ત કરી, વિશ્રામ લેવાના હેતુ માટે પણ થતી હોય છે- જેમ કે ટૂંકું વેકેશન લઈ મનગમતા કોઈ સ્થળે જવું; કોઈ એકાંત સ્થળે જવું- તમારો પોતાનો આગવો સમય (My time) ગાળવા; તો વળી કેટલાક નવાં નવાં સંબંધો વિકસાવવા પણ નાનાં નાનાં ‘વેકેશન પેકેજ’ ખરીદતા હોય છે. ડો. ટોમ્બ નામના એક મનોવૈજ્ઞાાનિક અને સંશોધકે અનેક વૈજ્ઞાાનિક અભ્યાસો દ્વારા આ બાબતે ઘણાં તારણો તારવ્યાં છે.